钦定古今图书集成/历象汇编/历法典/第106卷 > 《新法历书四》 > 图
## 钦定古今图书集成/历象汇编/历法典/第106卷 > 《新法历书四》 > 图

一宫一弧在正球有升度在欹球有升度此两升度相减之较名升差

如上图降娄一宫在正球之地升度二十六为甲乙北极出地四十度之欹球地升度十六为丁己此二率相减得十度是为两球升度之差〈省曰升差〉

正球之升降度，从地平起算可；从地平南北圈起算
亦可。为赤道。与地平圈与南北圈相遇，俱为直角。故
《等欹球》则否，必用地平也。

《太阳篇》第四：〈不称“日” 者，《篇》中有“时日” 之日，故别言之。月称、“太阴” 同。〉《总论》：

宗，动天之下，则有列宿，又下则填星，则岁星，则荧惑。
何以序先太阳？其义有三：一、列宿与六曜之理，皆系
太阳，不先论此，不得论彼；二、理较易，明，先明其易，难
者并易。三万光之原，诸曜皆从受光焉。月若其配，星其从也。

从《本体论》。〈凡三章。〉

《论太阳之形象本是圆体》，

“圆，有面有体。太阳之为圆面，举目即是，不待言矣。其
为圆体，何从知之？”曰：“凡物未有有面无体者，太阳之
为物大矣，知其必有体也。凡自然生者，初生者无物
不圆。太阳之生，亦本自然，曾无雕琢，初生则然，曾无
迁变。又诸体中，圆为最尊，以太阳较天下有形之物
亦是最尊，知其必为圆体也。”